CELEX: 32013D0416
Language: mt
Date: 2013-07-31 00:00:00
Title: 2013/416/UE: Deċiżjoni ta’ Implimentazzjoni tal-Kummissjoni tal- 31 ta’ Lulju 2013 li temenda l-Anness II tad-Deċiżjoni 93/195/KEE fir-rigward tal-mudell taċ-ċertifikat tas-saħħa għad-dħul mill-ġdid fl-Unjoni Ewropea ta’ żwiemel reġistrati għat-tiġrija, kompetizzjoni u okkażjonijiet kulturali wara esportazzjoni temporanja għal perjodu ta’ mhux iktar minn 30 jum (notifikata bid-dokument C(2013) 4850)  Test b’relevanza għaż-ŻEE

2.8.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 206/9
               
            DEĊIŻJONI TA’ IMPLIMENTAZZJONI TAL-KUMMISSJONI
      tal-31 ta’ Lulju 2013
      li temenda l-Anness II tad-Deċiżjoni 93/195/KEE fir-rigward tal-mudell taċ-ċertifikat tas-saħħa għad-dħul mill-ġdid fl-Unjoni Ewropea ta’ żwiemel reġistrati għat-tiġrija, kompetizzjoni u okkażjonijiet kulturali wara esportazzjoni temporanja għal perjodu ta’ mhux iktar minn 30 jum
      (notifikata bid-dokument C(2013) 4850)
      (Test b’relevanza għaż-ŻEE)
      (2013/416/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 2009/156/KE tat-30 ta’ Novembru 2009 dwar kundizzjonijiet tas-saħħa tal-annimali li jirregolaw il-moviment u l-importazzjoni minn pajjiżi terzi ta’ ekwidi (1), u b’mod partikolari l-Artikolu 19(b) tagħha,
      Billi:
      
                  (1)
               
               
                  Id-Deċiżjoni tal-Kummissjoni 93/195/KEE tat-2 ta’ Frar 1993 dwar is-saħħa tal-annimali u l-kundizzjonijiet tagħhom u ċ-ċertifikazzjoni veterinarja tagħhom għad-dħul mill-ġdid ta’ żwiemel reġistrati għat-tiġrija, kompetizzjoni u okkażjonijiet kulturali wara esportazzjoni temporanja (2) tistabbilixxi diversi mudelli taċ-ċertifikati tas-saħħa għad-dħul mill-ġdid fl-Unjoni ta’ żwiemel reġistrati esportati temporanjament lejn pajjiżi terzi biex jieħdu sehem fi tlielaq, kompetizzjonijiet u okkażjonijiet kulturali.
               
            
                  (2)
               
               
                  Il-mudell taċ-ċertifikat tas-saħħa għad-dħul mill-ġdid fl-Unjoni Ewropea ta’ żwiemel reġistrati għat-tiġrija, kompetizzjoni u okkażjonijiet kulturali wara esportazzjoni temporanja għal perjodu ta’ mhux iktar minn 30 jum, huwa stipulat fl-Anness II ta' dik id-Deċiżjoni.
               
            
                  (3)
               
               
                  Id-Deċiżjoni tal-Kummissjoni 2007/240/KE (3) li tistabbilixxi ċ-ċertifikati veterinarji l-ġodda għall-importazzjoni ta’ annimali ħajjin, tas-semen, tal-embrijuni, tal-ova u tal-prodotti li joriġinaw mill-annimali fil-Komunità skont, inter alia, id-Deċiżjoni 93/195/KEE tistabbilixxi mudell standardizzat taċ-ċertifikat tas-saħħa.
               
            
                  (4)
               
               
                  Hu meħtieġ li l-mudell taċ-ċertifikat tas-saħħa fl-Anness II tad-Deċiżjoni 93/195/KEE jiġi adattat għall-mudell previst fid-Deċiżjoni 2007/240/KE.
               
            
                  (5)
               
               
                  Barra minn hekk, l-Anness II tad-Deċiżjoni 93/195/KEE, kif emendat mid-Deċiżjoni tal-Kummissjoni 2010/266/UE tat-30 ta’ April 2010 li temenda d-Deċiżjonijiet 92/260/KEE, 93/195/KEE, 93/197/KEE u 2004/211/KE dwar l-importazzjoni ta’ żwiemel irreġistrati minn ċerti partijiet taċ-Ċina u l-adattament ta’ ċerti denominazzjonijiet ta’ pajjiżi terzi (4), jeħtieġ ċerti korrezzjonijiet għal finijiet ta’ ċarezza legali.
               
            
                  (6)
               
               
                  Id-Deċiżjoni 93/195/KEE għandha għalhekk tiġi emendata skont dan.
               
            
                  (7)
               
               
                  Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
               
            ADOTTAT DIN ID-DEĊIŻJONI:
      Artikolu 1
      L-Anness II tad-Deċiżjoni 93/195/KEE jinbidel bit-test fl-Anness ta' din id-Deċiżjoni.
      Artikolu 2
      Għal perjodu tranżitorju sal-1 ta’ Ottubru 2013, l-Istati Membri għandhom ikomplu jawtorizzaw id-dħul mill-ġdid fl-Unjoni ta’ żwiemel reġistrati għat-tiġrija, kompetizzjoni u okkażjonijiet kulturali wara l-esportazzjoni temporanja lejn pajjiżi terzi għal perjodu ta’ mhux iktar minn 30 jum akkumpanjati minn mudell ta' ċertifikat veterinarju maħruġ mhux aktar tard mill-21 ta’ Settembru 2013 b’konformità mal-mudell stabbilit fl-Anness II tad-Deċiżjoni 93/195/KEE fil-verżjoni tiegħu qabel l-emendi introdotti minn din id-Deċiżjoni.
      Artikolu 3
      Din id-Deċiżjoni hija indirizzata lill-Istati Membri.
      
         Magħmul fi Brussell, il-31 ta’ Lulju 2013.
         
            
               Għall-Kummissjoni
            
            Tonio BORG
            
               Membru tal-Kummissjoni
            
         
      
      
         (1)  ĠU L 192, 23.7.2010, p. 1.
      
         (2)  ĠU L 86, 6.4.1993, p. 1.
      
         (3)  ĠU L 104, 21.4.2007, p. 37.
      
         (4)  ĠU L 117, 11.5.2010, p. 85.
      
         ANNESS
         
            
               “ANNESS II
               
                  ĊERTIFIKAT TAS-SAĦĦA
               
               
                  għad-dħul mill-ġdid fl-Unjoni Ewropea ta’ żwiemel reġistrati għat-tiġrija, kompetizzjoni u okkażjonijiet kulturali wara esportazzjoni temporanja għal perjodu ta’ mhux iktar minn 30 jum.
               
               
                  
               Test ta 'immaġni
               
                  Parti I: Dettalji tal-kunsinna mibgħuta
                  PAJJIŻ
                  Ċertifikat veterinarju għall-UE
                  I.1. Speditur
                  Isem
                  Indirizz
                  Nru tat-tel.
                  I.2. Nru ta’ referenza taċ-ċertifikat
                  I.2.a.
                  I.3. Awtorità kompetenti ċentrali
                  I.4. Awtorità kompetenti lokali
                  I.5. Destinatarju
                  Isem
                  Indirizz
                  Kodiċi postali
                  Nru tat-tel.
                  I.6. Persuna responsabbli mit-tagħbija fl-UE
                  I.7. Pajjiż tal-oriġini
                  Kodiċi tal-ISO
                  I.8. Reġjun tal-oriġini
                  Kodiċi
                  I.9. Pajjiż tad-destinazzjoni
                  Kodiċi tal-ISO
                  I.10. Reġjun tad-destinazzjoni
                  Kodiċi
                  I.11. Post tal-oriġini
                  Isem
                  Nru tal-approvazzjoni
                  Indirizz
                  I.12. Post tad-destinazzjoni
                  I.13. Post tat-tagħbija
                  Indirizz
                  Nru tal-approvazzjoni
                  I.14. Data tat-tluq
                  I.15. Mezz tat-trasport
                  Ajruplan
                  Vapur
                  Vagun tal-ferrovija
                  Vettura tat-triq
                  Ieħor
                  Identifikazzjoni
                  Referenzi tad-dokumentazzjoni
                  I.16. Punt tad-dħul
                  I.17. Nru/i tas-CITES
                  I.18. Temperatura tal-prodotti
                  I.19. Numru/Kwantità
                  I.20. Għadd totali ta' pakketti
                  I.21. Nru tas-Siġill/tal-Kontenitur
                  I.22. Prodotti ċċertifikati għal:
                  Żiemel reġistrat
                  I.23. Għat-tranżitu għal pajjiż terz minn ġol-UE
                  I.24. Għall-importazzjoni jew dħul fl-UE
                  Dħul mill-ġdid ta' żiemel
                  I.25. Identifikazzjoni tal-prodotti
                  Kodiċi tad-dwana u titlu:
                  0101 Żwiemel, ħmir, bgħula, u bgħula tal-irkib ħajjin
                  Speċi
                  (isem xjentifiku)
                  Razza
                  Kategorija
                  Sistema ta’ identifikazzjoni
                  Numru ta’ identifikazzjoni
               
               
                  
               Test ta 'immaġni
               
                  Parti II: Ċertifikazzjoni
                  PAJJIŻ
                  Dħul mill-ġdid ta’ żiemel reġistrat wara l-esportazzjoni temporanja ta’ mhux iktar minn 30 jum
                  II. Informazzjoni dwar is-saħħa
                  II.a. Numru ta' referenza taċ-ċertifikat
                  II.b.
                  II.1. Attestazzjoni tas-saħħa tal-annimal
                  Jiena, li ismi jidher imniżżel hawn isfel, niċċertifika li ż-żiemel reġistrat deskritt hawn fuq jilħaq il-kundizzjonijiet meħtieġa li ġejjin:
                  (a) ġej minn pajjiż fejn il-mard li ġej irid jiġi mgħarraf bil-fors: il-marda Afrikana taż-żwiemel, id-durina (Trypanosoma equiperdum), il-glanders (Burkholderia mallei), l-enċefalomjelite ekwina (it-tipi kollha inkluża l-enċefalomjelite ekwina tal-Venezwela), l-anemija infettiva taż-żwiemel, l-istomatite vesikulari, l-idrofobija, l-antraċe;
                  (b) ġie eżaminat illum u ma juri l-ebda sinjal kliniku ta' mard (1);
                  (c) mhux maħsub biex jinqatel skont programm nazzjonali ta' mard infettiv jew qerda ta' mard li jittieħed;
                  (d) ma kienx barra mill-Unjoni Ewropea għal perjodu kontinwu ta’ iktar minn 30 jum u kien importat fil-pajjiż (2) tal-ispedizzjoni fi … (3) jew minn Stat Membru tal-Unjoni Ewropea jew minn pajjiż terz li jidher fl-istess grupp (ara l-ANNESS I tad-Deċijoni 93/195/KEE), u minn mindu nħareġ mill-Unjoni Ewropea qatt ma kien f’pajjiż terz għajr f’dak l-istess grupp; kien residenti f’farms taħt sorveljanza veterinarja u kien alloġġat fi stalel separati mingħajr ma ġie f’kuntatt ma’ annimali ekwini ta’ stat ta’ saħħa inferjuri ħlief waqt tiġrijiet, kompetizzjonijiet jew okkażjonijiet kulturali;
                  (e) mhux ġej mit-territorju jew, f’każijiet ta’ tqassim f’reġjuni uffiċjali skont il-liġi tal-Unjoni Ewropea, minn parti tat-territorju ta’ pajjiż terz li fih:
                  (i) l-enċefalomjelite ekwina tal-Venezwela tfaċċat matul l-aħħar sentejn;
                  (ii) id-durina tfaċċat matul l-aħħar sitt xhur;
                  (iii) il-glanders tfaċċat matul l-aħħar sitt xhur;
                  (f) mhux ġej minn territorju jew minn parti mit-territorju ta' pajjiż terz meqjus, skont il-leġiżlazzjoni tal-Unjoni Ewropea, li hu infettat mill-marda Afrikana taż-żwiemel;
                  (g) mhux ġej minn farm li kien soġġett għal projbizzjoni għal raġunijiet ta' saħħa tal-annimali u lanqas ma kien f'kuntatt ma' annimali ekwini minn farm li kien soġġett għal projbizzjoni għall-raġunijiet tas-saħħa tal-annimali:
                  (i) matul sitt xhur fil-każ ta' enċefalomjelite ekwina, li jibdew fid-data li fiha l-annimali ekwini li jsofru mill-mard ikunu maqtula;
                  (ii) fil-każ tal-anemija infettiva taż-żwiemel, sad-data li fiha jkunu maqtula l-annimali infettati, il-bqija tal-annimali jkunu wrew reazzjoni negattiva għal żewġ testijiet ta’ Coggins imwettaq fi żmien tliet xhur minn wieħed għal ieħor,
                  (iii) matul sitt xhur fil-każ tal-istomatite vesikulari;
                  (iv) matul sitt xhur fil-każ tal-arterite virali ekwina fil-każ ta’ żwiemel maskili mhux kastrati;
                  (v) matul xahar mill-aħħar każ reġistrat, fil-każ tal-idrofobija;
                  (vi) matul 15-il jum mill-aħħar każ reġistrat, fil-każ tal-antraċe.
                  Jekk l-annimali kollha tal-ispeċijiet vulnerabbli għall-marda li jinsabu fil-farm ikunu nqatlu u l-bini jkun ġie diżinfettat, il-perjodu ta’ projbizzjoni għandu jkun ta’ 30 jum, li jibda minn dakinhar li l-annimali jkunu nqerdu u l-bini ġie diżinfettat, ħlief fil-każ tal-antraċe, fejn il-perjodu ta’ projbizzjoni huwa ta’ 15-il jum;
                  (h) sal-aħjar tagħrif li għandi jien, ma ġiex f’kuntatt ma' annimali ekwini li jbatu minn mard infettiv jew li jittieħed fil-15-il jum ta’ qabel din iċ-ċertifikazzjoni.
                  II.2. Iż-żiemel jintbagħat f'vettura nadifa u diżinfettata minn qabel b'diżinfettant uffiċjalment rikonoxxut fil-pajjiż tal-ispedizzjoni u ddisinjat b'tali mod li l-ħmieġ tal-annimali, l-iskart jew l-għalf ma jistax joħroġ waqt it-trasport.
                  II.3. Iċ-ċertifikat huwa validu għal 10 ijiem. Fil-każ ta’ trasport bil-baħar, iż-żmien għandu jitwal biż-żmien tal-vjaġġ.
                  Id-dikjarazzjoni li ġejja, iffirmata mis-sid jew mir-rappreżentant, hija parti miċ-ċertifikat.
                  Noti
                  Parti I:
                  Kaxxa I.8.: Ipprovdi l-Kodiċi tat-territorju kif jidher fl-Anness I tad-Deċiżjoni tal-Kummissjoni 2004/211/KE tas-6 ta’ Jannar 2004 li tistabbilixxi l-lista ta’ pajjiżi terzi u ta’ partijiet mit-territorju tagħhom li minnhom l-Istati Membri jawtorizzaw l-importazzjoni ta’ equidae ħajjin u ta’ semen, ova u embrijoni tal-ispeċi ekwina, u li temenda d-Deċiżjonijiet Nru 93/195/KEE u 94/63/KE (ĠU L 73, 11.3.2004, p. 1).
               
               
                  
               Test ta 'immaġni
               
                  Parti II: Ċertifikazzjoni
                  PAJJIŻ
                  Dħul mill-ġdid ta’ żiemel reġistrat wara l-esportazzjoni temporanja ta’ mhux iktar minn 30 jum
                  II. Informazzjoni dwar is-saħħa
                  II.a. Numru ta' referenza taċ-ċertifikat
                  II.b.
                  Kaxxa I.15.: Għandu jingħata n-numru tar-reġistrazzjoni (vaguni tal-ferrovija jew kontejner u trakkijiet), in-numru tat-titjira (ajruplan) jew l-isem (vapur). Fil-każ ta’ ħatt u t-tagħbija mill-ġdid, l-ispeditur għandu jinforma lill-post ta' spezzjoni fil-fruntiera bid-dħul fl-Unjoni Ewropea.
                  Kaxxa I.23.: Fil-każ ta’ kontenituri jew kaxxi, għandu jiġi inkluż in-numru tal-kontenitur u n-numru tas-siġill (fejn applikabbli).
                  Kaxxa I.25.: Speċi: daħħal "Equus caballus".
                  Kategorija: daħħal “Żwiemel reġistrati”.
                  Sistema ta' identifikazzjoni: daħħal in-numru tal-passaport li jakkumpanja l-annimal u l-isem tal-awtorità kompetenti li vvalidat l-istess passaport.
                  Numru ta' identifikazzjoni: daħħal in-numru tal-ħajja uniku kif deskritt fl-Artikolu 2(2)(d) tar-Regolament tal-Kummissjoni (KE) Nru 504/2008 tas-6 ta’ Ġunju 2008 li jimplimenta d-Direttivi tal-Kunsill 90/426/KEE u 90/427/KEE fir-rigward tal-metodi għall-identifikazzjoni tal-equidae (ĠU L 149, 7.6.2008, p. 3).
                  Parti II:
                  (1) Iċ-ċertifikat għandu jinħareġ dakinhar tat-tagħbija taż-żiemel għall-ispedizzjoni lejn il-post tad-destinazzjoni jew fl-aħħar jum ta’ xogħol qabel ma jitgħabba ż-żiemel.
                  (2) Parti ta’ territorju f’konformità mal-Artikolu 13(2)(a) tad-Direttiva tal-Kunsill 2009/156/KE tat-30 ta’ Novembru 2009 dwar kundizzjonijiet tas-saħħa tal-annimali li jirregolaw il-moviment u l-importazzjoni minn pajjiżi terzi ta’ ekwidi (ĠU L 192, 23.7.2010, p. 1). kif stabbilit fid-Deċiżjoni 2004/211/KE kif emendata l-aħħar.
                  (3) Daħħal data (jj/xx/ssss).
                  (4) Ħassar kif xieraq.
                  Veterinarju uffiċjali
                  Isem (b’ittri kapitali):
                  Kwalifika u titlu:
                  Data:
                  Firma:
                  Timbru
                  DIKJARAZZJONI
                  Jien, hawn taħt iffirmat … (daħħal l-isem) is-sid (4) jew ir-rappreżentant (4) taż-żiemel deskritt hawn fuq, niddikjara li:
                  iż-żiemel se jintbagħat direttament mill-bini tal-ispedizzjoni lejn il-bini tad-destinazzjoni bla ma jiġi f’kuntatt ma’ annimali ekwini oħra li ma jkunux tal-istess stat ta’ saħħa;
                  il-kundizzjonijiet tal-punt II.1.(d) taċ-Ċertifikat tas-Saħħa tal-Annimali huma ssodisfati;
                  iż-żiemel kien esportat mill-Unjoni Ewropea fi … (3)
                  (Post, data)
                  (Firma)”